钦定古今图书集成/明伦汇编/氏族典/第282卷 > 汪德臣
## 钦定古今图书集成/明伦汇编/氏族典/第282卷 > 汪德臣

按《元史汪世显传》：“世显子德臣，赐名田哥，字舜辅，年
十四，侍太子游猎，矢无虚发，袭爵巩昌等二十四路
便宜都总帅。宪宗素闻其名，及入觐，所陈悉嘉纳，赐
印符，命城沔州，又诏德臣城益昌，诸戍皆听节制。攻
钓鱼山，守臣王坚负险，五月不下，德臣单骑至城下，
大呼曰：‘王坚，我来活汝一城军民，宜早降’。语未既，几”
为飞石所中，遂感疾卒。中统三年，追封陇西公，谥忠
烈。子六人：长惟正，次惟贤，大司徒；惟和，昭文馆大学
士；惟明，以质子为元帅；惟能，征西都元帅；惟纯，权便
宜都总帅。